קבוצת תקשורת בשפה הערבית. נוסדה על ידי הפובליציסט, העורך ואיש הפרסום לוטפי משעור, שקרא לה על שם אשתו. בקבוצה נכללים העיתון א-סינארה, רדיו 2000 (שנסגר) ומגזין הנשים "לילכ"
לאחר שהקים את העיתון "א-סינארה" ב-1983, פעל לוטפי משעור להקמת כלי תקשורת נוספים תחת קבוצת "וידא תקשורת" שבבעלותו. הקבוצה נקראת על שם אשתו של משעורו. באמצע שנות התשעים החזיק באחוז ניכר ממניות "רדיו 2000", רדיו ישראלי בשפה הערבית (הרדיו נסגר מאוחר יותר) ובשנת 2000 ייסד את המגזין "לילכ", המגזין הראשון בשפה הערבית המיועד לנשים ומינה את בתו, יארא משעור, לעורכת. השילוב של בעלות צולבת על משרד פרסום לצד כלי תקשורת הוביל לא פעם לביקורת כנגד משעור, בטענה כי הוא משתמש בהם לקידום האינטרסים הכלכליים שלו עצמו. משעור נפטר ב-2006, ואשתו ממשיכה לנהל את עסקי הקבוצה. "הכל פוליטי", לקסיקון הפוליטיקה הישראלית, עמוס כרמל, הוצאת דביר, 2001 "מדריך החברה הערבית", מרכז מוסאווא, 2005 האיגוד הישראלי לעיתונות תקופתית.